| Medaljeoversikt |
| --- |
| Konkurrerte for Norges flagg Norge |
| Friidrett: |
| Friidrett U23-EM i friidrett |
| Gull | Esbo 2023 |  Tikamp |
| Friidrett U20-EM i friidrett |
| Bronse | Borås 2019 |  Tikamp |
| Friidrett Nordisk juniormesterskap i friidrett |
| Bronse | Kristiansand 2019 |  110 mH |
| Friidrett Nordisk juniormesterskap i mangekamp |
| Sølv | Jessheim 2018 |  Tikamp U18 |
| Friidrett EYOF |
| Sølv | Győr 2017 |  4x100 m |

**Markus Rooth** (født 22. desember 2001) er en norsk friidrettsutøver som konkurrerer i mangekamp. Han representerer IK Tjalve. Han fikk bronse i tikamp i U20-EM i friidrett 2019, og satte ny norsk U23-rekord i 2021 da han tok bronse i tikamp i U23-EM i friidrett 2021.

Idrettskarrière
---------------

### Sesongen 2016

I UM i mangekamp innendørs 2016 kom Rooth på andreplass i sjukamp i G15-klassen med 3789 poeng, bak Oliver Engen. Rooth deltok også i UM innendørs 2016, og kom der på tredjeplass i lengdehopp og høydehopp. 

Utendørs deltok han i Ungdomsmesterskapet i mangekamp 2016, og kom der på andreplass i sjukamp. Han deltok i Världsungdomsspelen, og oppnådde blant annet en tredjeplass i spydkast, fjerdeplass i kulestøt og femteplass på 80 meter hekk, i klassen G15. I ungdomsmesterskapet i friidrett 2016 fikk han sølv i spydkast og bronse i høydehopp, og han kom på fjerdeplass på 100 meter hekk (84 cm) og femteplass i lengdehopp.

### Sesongen 2017

Han deltok i UM i mangekamp innendørs 2017, og vant der sjukamp i G16-klassen, med 4687 poeng. I mars deltok han i UM innendørs 2017, der han kom på andreplass i lengdehopp, tredjeplass i 60 meter hekk, fjerdeplass i stavsprang, femteplass i kulestøt og på 200 meter, og sjuendeplass på 60 meter.

I NM i mangekamp 2017 deltok han i G16-klassen, der han vant tikampen med 6377 poeng. Han deltok utenfor konkurranse i nordisk juniormesterskap i mangekamp 2017 i Finland, og scoret der 6626 poeng i U18-klassen. Han deltok på Norges lag som fikk sølv på 4 x 100 meter stafett i Sommer-EYOF 2017 i Ungarn. I september deltok han i Ungdomsmesterskapet i friidrett 2017 fikk han fem sølvmedaljer; han kom på andreplass på 100 meter hekk, i høydehopp, lengdehopp, kulestøt og spydkast.

### Sesongen 2018

NM i mangekamp innendørs 2018 ble arrangert i Sandnes, og Rooth vant der U18-klassen. Han deltok i G17-klassen i UM i friidrett innendørs 2018, og vant der høydehopp og lengdehopp, og han fikk sølv i stavsprang og i kulestøt.

Han vant G17-klassen i NM i mangekamp 2018 med 6879 poeng, og ble tatt ut til å representere Norge i Nordisk juniormesterskap i mangekamp 2018, der han fikk sølv i U18-klassen bak Carl af Forselles fra Sverige. I Världsungdomsspelen fikk han tre medaljer i G17-klassen; gull i spydkast, sølv i lengdehopp og bronse i kulestøt. I juli deltok han i U18-EM i friidrett 2018, og kom der på sjuendeplass i tikamp med ny personlig rekord i tikamp for gutter på 7253 poeng. Han deltok også i Nordisk juniormesterskap i friidrett 2018, der han kom på femteplass i lengdehopp. I ungdomsmesterskapet i friidrett 2018 vant han spydkast og 110 meter hekk, og han fikk til sammen fire sølvmedaljer.

### Sesongen 2019

Han satte flere personlige rekorder i NM i mangekamp innendørs 2019, med bl.a. 7,20 på 60 meter og 4,70 i stavsprang, og han vant klassen Junior 18/19 med norsk juniorrekord i sjukamp med 5506 poeng. Han deltok også i G18/19-klassen i UM i friidrett innendørs 2019, der han vant kulestøt og 60 meter hekk.

Han satte personlig rekord på 100 meter i Arcadia Invitational i California i april, der han vant tikampen i U20-klassen. I U20-EM i friidrett 2019 kom han på tredjeplass i tikamp, med personlig rekord på 7692 poeng. Han løp der 400 meter under 50 sekunder for første gang, og løp denne distansen på 49,69 sekunder. I NM i friidrett 2019 kom han på fjerdeplass på 110 meter hekk, og i nordisk juniormesterskap i friidrett 2019 kom han på tredjeplass på 110 meter hekk, femteplass i lengdehopp og åttendeplass i kulestøt. Han deltok i U20-klassen i Junior-NM i friidrett 2019, og fikk der gull på 110 meter hekk og bronse i stavsprang, og han kom på fjerdeplass i kulestøt og femteplass i diskos og spydkast.

I september deltok han i Ungdomsmesterskapet i friidrett 2019, i klassen G18/19, og vant der stavsprang, spydkast og 110 meter hekk, og han fikk sølv i høydehopp, lengdehopp og diskos, samt bronse i kulestøt.

### Sesongen 2020

NM i mangekamp innendørs 2020 ble arrangert i Hvam i Nes kommune, og Rooth vant der sjukamp i junior G18/19-klassen med 5798 poeng, som var norsk juniorrekord. 

I juni deltok han i Boysen Memorial på Bislett stadion, og satte der ny personlig rekord i tikamp og sju av enkeltøvelsene. Han fikk 8238 poeng, som er norsk juniorrekord, og plasserte ham på andreplass på juniorstatistikken noen sinne. Per juni 2020 var Niklas Kaul innehaver juniorverdensrekorden, som da var på 8435 poeng.

### Sesongen 2021

I 2021 tok Markus Rooth en bronsemedalje i tikamp i EM i U23-klassen. Han fikk til sammen 7967 poeng i dette mesterskapet, og satte dermed norsk U23-rekord. Den gamle rekorden ble satt i 1982 av Trond Skramstad med 7801 poeng.[]

### Sesongen 2022

Rooth startet sesongen 2022 med å sette norsk rekord i tikamp med 8307 poeng i konkurransen Multistars i Grosseto i Italia.

Familie
-------

Markus Rooths yngre søster Kajsa Rooth og kusine Andrea Rooth er også friidrettsutøvere og del av friidrettsfamilien Rooth fra Lambertseter.

Referanser
----------

1. ↑   World Athletics Database, oppført som Markus ROOTH, World Athletics utøver-ID 14783534, besøkt 2. juli 2020[Hentet fra Wikidata]
2. ↑  «Utøverstatistikk : Resultater innendørs 2015/2016 : Markus Rooth». *www.minfriidrettsstatistikk.info*. Norges Friidrettsforbund. Besøkt 10. august 2021.
3. ↑  «Utøverstatistikk : Resultater innendørs 2015/2016 : Oliver Engen». *www.minfriidrettsstatistikk.info*. Norges Friidrettsforbund. Besøkt 10. august 2021.
4. ↑  «Utøverstatistikk : Resultater utendørs 2016 : Markus Rooth». *www.minfriidrettsstatistikk.info*. Norges Friidrettsforbund. Besøkt 10. august 2021.
5. ↑  «Utøverstatistikk : Resultater innendørs 2016/2017 : Markus Rooth». *www.minfriidrettsstatistikk.info*. Norges Friidrettsforbund. Besøkt 10. august 2021.
6. ↑  Time4results.com - *Men U18 Decathlon*, besøkt 29. juni 2020.
7. ↑  «Utøverstatistikk : Resultater utendørs 2017 : Markus Rooth». *www.minfriidrettsstatistikk.info*. Norges Friidrettsforbund. Besøkt 10. august 2021.
8. ↑  «Utøverstatistikk : Resultater innendørs 2017/2018 : Markus Rooth». *www.minfriidrettsstatistikk.info*. Norges Friidrettsforbund. Besøkt 10. august 2021.
9. ↑  «Utøverstatistikk : Resultater utendørs 2018 : Markus Rooth». *www.minfriidrettsstatistikk.info*. Norges Friidrettsforbund. Besøkt 10. august 2021.
10. ↑  «Utøverstatistikk : Resultater utendørs 2019 : Markus Rooth». *www.minfriidrettsstatistikk.info*. Norges Friidrettsforbund. Besøkt 10. august 2021.
11. ↑  Skjerdingstad, Anders (28. juni 2020). «Norsk junior nær sensasjon – nest best i verden gjennom tidene». *NRK*. Besøkt 10. august 2021.
12. ↑  Langeveld, Espen (1. mai 2022). «Stjerneskudd satte norsk rekord og smadret EM-kravet: – Helt surrealistisk». *NRK*. Besøkt 2. mai 2022.
13. ↑  «Norges nye friidrettsfamilie: – Alle tre har en likhet med Gjert». *www.vg.no*. Besøkt 10. august 2021.
14. ↑  Nordstrands Blad - *Full fart med familien Rooth*, besøkt 29. juni 2020.

Eksterne lenker
---------------

* (en) Markus Rooth – World Athletics Rediger på Wikidata
* (no) Min friidrettsstatistikk - Markus Rooth

| * v
* d
* r
Friidrett Norske deltakere under VM i friidrett 2023 |
| --- |
| Menn | 
* Sondre Guttormsen
* Eivind Henriksen
* Henrik Ingebrigtsen
* Jakob Ingebrigtsen
* Håvard Bentdal Ingvaldsen
* Ingar Bratseth-Kiplesund
* Pål Haugen Lillefosse
* Thomas Mardal
* Zerei Kbrom Mezngi
* Sondre Nordstad Moen
* Magnus Tuv Myhre
* Narve Gilje Nordås
* Markus Rooth
* Ole Jakob Solbu
* Sander Skotheim
* Marcus Thomsen
* Karsten Warholm

 |  |
| Kvinner | 
* Sigrid Borge
* Hedda Hynne
* Christine Bjelland Jensen
* Henriette Jæger
* Line Kloster
* Beatrice Nedberge Llano
* Lene Retzius
* Amalie Sæten

 |